Crow`s Nest | LekkeSlaap
Vanaf R2 210 R1 658 per nag (vir 4 persone)
Crow's Nest Penthouse is 'n selfsorg-eenheid in Vishoek, 'n voorstad aan Valsbaai se kant van die Kaapse Skiereiland. Dié kusdorpie is omring deur bergagtige terrein en spog met een van die veiligste swemstrande in Kaapstad.
Die woonstel het slaapplek vir 4 volwassenes en 2 kinders. Daar is 2 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n dubbelbed en 'n en suite-badkamer. Die tweede slaapkamer het 2 enkelbeddens. Daar is ook 'n slaapbank vir 2 klein kindertjies in die sitkamer teen 'n ekstra koste.
Die selfsorgkombuis het 'n stoof, oond, yskas, mikrogolfoond, eetgerei, breekware en 'n ontbyttoonbank met stoele. Die eetarea het sitplek vir 6 en die sitarea het 'n gemaklike sitkamerstel en 'n TV met sekere DStv-kanale. Gratis WiFi is beskikbaar. Die leefarea lei na 'n lieflike balkon met berg- en see-uitsigte.